Abigail Fillmore
<s>Abigail Powers Fillmore (13. mart 1798 – 30. mart 1853) bila je supruga američkog predsjednika Millarda Fillmorea, odnosno Prva dama SAD od 1850. do 1853.</s>

<s>Rodila se kao kćer baptističkog svećenika Lemuela Powersa, koji je umro nekoliko godina nakon njenog rođenja.</s><s>Majka joj se iz financijskih razloga preselila u gradić Moravia, tada slabo naseljeno mjesto gdje ju je sama obrazovala.</s><s>To je obrazovanje bilo dovoljno dobro da Abigail u dobi od 20 godina preuzme posao učiteljice u lokalnoj školi.</s><s>Njen najstariji učenik je bio 19-godišnji Millard, za koga se na kraju udala nakon višegodišnjeg udvaranja.</s><s>Fillmoreovi su imali dvoje djece:</s>

<s>Millard Powers Fillmore (1828–1889)
 Mary Abigail Fillmore (1832–1854)</s>

<s>U Washington je prvi put došla kada joj je muž izabran u Predstavnički dom.</s><s>Kada joj je muž 1848. izabran za potpredsjednika, postala je Druga dama SAD.</s><s>Godine 1850. je preminuo predsjednik Zachary Taylor, te je muž preuzeo njegovu dužnost, a ona sama postala Prva dama SAD.</s>

<s>Boravak u Bijeloj kući joj je obilježilo loše zdravlje.</s><s>Zbog toga je izbjegavala raskošne zabave, i svoje je vrijeme i energiju uglavnom usmjerila prema nabavci knjiga za biblioteku Bijele kuće.</s>

<s>Prema navodima historičara, početkom 1853. se prehladila za vrijeme inauguracije muževog nasljednika Franklina Piercea.</s><s>Zdravstveno stanje joj se naglo pogoršalo te je preminula 30. marta 1853.</s><s>Sa samo 26 dana nakon odlaska sa dužnosti, Abigail Fillmore je postala najkraće živuća Prva dama u historiji SAD.</s>

<s>Pet godina kasnije se Millard Fillmore oženio za bogatu udovicu Caroline C. Fillmore, sa kojom će ostati do svoje smrti 1874. godine.</s>

<s>Vanjske veze
 Essay on Abigail Fillmore from the Miller Center of Public Affairs 
 Abigail Fillmore at C-SPAN's First Ladies: Influence & Image</s>

<s>|-</s>

<s>Prve dame SAD
Druge dame SAD</s>

